भारत में अधिकांश वर्षा हेतु दक्षिण-पश्चिम मानसून उत्तरदायी है। यहां वर्षा के वितरण में अत्यधिक विषमताएं हैं। ये विषमताएं प्रादेशिक व सामयिक दोनों स्तरों पर हैं, जैसे-भारत में चार महीनों (जून, जुलाई, अगस्त सितम्बर) में ही 80 प्रतिशत वर्षा हो जाती है जबकिं शेष 20 प्रतिशत। वर्षा आठ महीनों के भीतर होती है। शीत ऋतु में उत्तर-पश्चिमी भारत में लगभग 25 से.मी. वर्षा होती है तथा प्रायद्वीप के दक्षिण-पूर्वी भाग में भी लगभग इतनी ही वर्षा होती है किंतु प्रायद्वीप के आंतरिक भागों में अत्यल्प मात्रा में वर्षा होती है।